Albin Chalandon

Albin Chalandon (11. kesäkuuta 1920 Reyrieux – 29. heinäkuuta 2020) oli ranskalainen poliitikko ja pankinjohtaja.

Chalandon oli gaullisti ja toisen maailmansodan vastarintataistelun veteraani, joka osallistui Pariisin vapautukseen vuonna 1944. Hän valmistui humanistisista tieteistä. Chalandon perusti Banque commerciale de Parisin vuonna 1952. Hän toimi toukokuusta heinäkuuhun 1968 Ranskan teollisuusministerinä, vuosina 1968–1972 julkisten töiden ministerinä ja vuosina 1986–1988 oikeusministerinä. Vuosina 1977–1983 Chalandon johti Elf Aquitaine -yhtiötä.

Chalandon oli naimisissa journalisti Catherine Nayn kanssa ja kolmen lapsen isä. Hänellä oli Kunnialegioonan suurristi ja Croix de guerre 1939–1945.

Lähteet 

Ranskan oikeusministerit
Pankinjohtajat
Ranskan vastarintaliikkeen henkilöt
Yli satavuotiaiksi eläneet ranskalaiset
Vuonna 1920 syntyneet
Vuonna 2020 kuolleet